În noaptea de Înviere, Biserica de lemn din Ghioncani, comuna Întregalde, construită în 1878, a ars în totalitate, scrie Ziarul Unirea.
Inspectoratul de Poliție Județean Alba a fost sesizat, prin 112, cu privire la faptul că biserica din lemn, din localitatea Ghioncani, comuna Întregalde, a ars, în cursul nopții trecute. Polițiștii deplasați la fața locului au descoperit că biserica a ars în totalitate, din fericire fără victime omenești.
În cauză a fost întocmit dosar penal, sub aspectul săvârșirii infracțiunii de distrugere din culpă, urmând a se stabili cauzele și împrejurările producerii incendiului
În cursul dimineții, la fața locului s-a deplasat un echipaj de stingere cu apă și spumă din cadrul Secției de Pompieri Câmpeni pentru stingerea ultimelor focare ramase aprinse și stabilirea cauzei probabile de producere a incendiului în cooperare cu un echipaj din cadrul IPJ Alba.
Biserica din localitatea Ghioncani era de o frumusețe rară și era amplasată într-un loc de vis. A fost construită în 1878.
Fiți la curent cu ultimele noutăți. Urmăriți DCNews și pe Google News